[{"text_idx": "#000001", "text": "Olentzero eta Mari Domingiren jaialdia"}, {"text_idx": "#000002", "text": "Gaur etorri zaizkigu Olentzero eta Mari Domingi eskolan antolatu diegun jaialdira. Ikasleak oso urduri zeuden noiz iritsiko zain."}, {"text_idx": "#000003", "text": "Bederatzi eta erdietan jaialdiari hasiera eman diogu. Ikasgela bakoitzeko ikasleek aurretik prestatutako abesti eta dantzak eskaini dizkigute. Lan ederrak ikusi ditugunak!"}, {"text_idx": "#000004", "text": "Hasierako ekitaldia amaitzear geundela, Olentzero eta Mari Domingirekin zetozen soinu eta pandero hotsak entzuten hasi gara. A zer egonezina!"}, {"text_idx": "#000005", "text": "Olentzero eta Mari Domingik hainbat kontu eta kantu polit eskaini ondoren, ikasleei opariak banatzen hasi dira. Aurretik ikasle zaharrenek bertso eta alpargata dantza eskaini dizkiete. Gozatu ederra ikasleena!"}, {"text_idx": "#000006", "text": "Amaitzeko, Olentzero eta Mari Domingik bertso polit batzuk bota dizkigute eta datorren ikasturtera arte agurtu ditugu."}, {"text_idx": "#000007", "text": "Hamaikak aldera, 5 eta 6. mailako ikasleak Eguneko Zentrora joan dira eta bertakoei hainbat abesti polit eta alpargata dantza eskaini dizkiete."}, {"text_idx": "#000008", "text": "Urtarrilaren 7an ikusiko dugu berriz elkar!"}, {"text_idx": "#000010", "text": "Abenduak 16an goizean Tipi-Tapakoekin elkartu eta gabonetako saiotxo bat egin genien LH3,4,5 eta 6koek abesti batzuk kantatu eta alpargata dantza egin genuen. Oso gustora aritu ginen!"}, {"text_idx": "#000011", "text": "Egunotan Gabonetako kantak ikasten aritu gara."}, {"text_idx": "#000013", "text": "Bertako zerra eta errota martxan jarri zizkiguten eta MITOLOGIA BIZI genuen. Museoko ganbaran Euskal Herriko jeinu batzuen mitoak kontatu zizkiguten irudi ederren aurrean."}, {"text_idx": "#000014", "text": "Ondoren, TORTO eta SAN MARTIN TXIKI azaldu zitzaizkigun antzerkia egitera eta gozatu ederra hartu genuen biekin."}, {"text_idx": "#000015", "text": "Karetak egin eta frontoira joan ginen bazkaltzera. Ondoko parkean piskat ibili ondoren eta blai egin aurretik, eskolara itzuli ginen egun bikaina pasa ondoren."}, {"text_idx": "#000016", "text": "Ostiralean, abenduak 3, EUSKARAREN EGUNA ospatu genuen eskolan, urtero egin ohi dugun bezala."}, {"text_idx": "#000017", "text": "Goizean, euskararen aldeko leloekin apaindu genuen horma irudi handi bat eta eskola atarian jarri."}, {"text_idx": "#000018", "text": "Arratsaldean, emanalditxoa izan genuen frontoian Isabelekin ikasitako kantu eta dantzak eskainiz."}, {"text_idx": "#000019", "text": "Lehenengo, taldeko argazkia atera genuen, soinean Domusak oparitutako bisera urdina genuela! Dotore gaude, ezta?"}, {"text_idx": "#000021", "text": "Ma Dolores Agirreri buruzko azalpena Etxeberrin"}, {"text_idx": "#000022", "text": "Lehen Hezkuntzako 5 eta 6. mailako ikasleekin Mo Dolores Agirreri buruzko lana bukatu ondoren, bere jaiotetxea zen Etxeberrira joan gara."}, {"text_idx": "#000024", "text": "Errezildar ospetsuak: Ma Dolores Agirre Azpiazu"}, {"text_idx": "#000025", "text": "Euskararen Eguna gertu dugun honetan, errezildar ospetsu baten inguruan lanean jardun gara 5 eta 6. mailako ikasleekin: Ma Dolores Agirre Aizpuru."}, {"text_idx": "#000026", "text": "Ma Dolores euskal kulturaren alde gogor jadun zen emakume ekin-tzailea izan genuen, euskararen alde jardutea hain erraza ez zen urte haietan, gainera."}, {"text_idx": "#000027", "text": "Ikasleek Ma Doloresen informazioa bildu eta grabatu dute eta han-hemen lortutako irudiekin lagunduta, hemen behean ikusteko aukera duzuen bideoa osatu dute."}, {"text_idx": "#000028", "text": "Osatutako lana eta bertan esaten dena zuentzako atsegina izatea na-hiko genuke."}, {"text_idx": "#000029", "text": "Azaroaren erdian, HH4-5eko ikasleek LHko 3. eta 4. mailakoei azaldu zieten Basaben nola egin zuten sagardoa."}, {"text_idx": "#000030", "text": "Azalpen argiak eman zituzten eta entzuleak adi-adi egon ziren."}, {"text_idx": "#000031", "text": "Azaroaren 12an ume-jolasak egin genituen eta ederki pasa genuen."}, {"text_idx": "#000033", "text": "Goizean hainbat bideo ikusi genituen gaiaz hitz egin eta hausnartzeko: \"Tximeleta belarriak\" eta \"Trikua\" HH4-5en eta LH1-2n, eta \"Saltamonte\" eta \"Snack attack\" LH3-4n eta LH5-6n."}, {"text_idx": "#000034", "text": "Ondoren, mural handi bat osatu genuen ikasle guztion artean besteengandik zer jasotzea gustatzen zaigun eta gustatzen ez zaigun azalduz."}, {"text_idx": "#000035", "text": "Eta arratsaldean dantzaldia izan genuen frontoian. \"Libre\" eta \"Zeure burua onartu\" abestien erritmora egin genuen dantza."}]